Sintautų kapinės

Sintautų kapinės – kapinės Šakių rajono savivaldybėje, Sintautuose. Įsikūrusios 1,9 ha dydžio sklypeŠakių rajono savivaldybės teritorijoje esančių kapinių sąrašas. Sintautų mstl. (kaimo) civilinės kapinės  sakiai.lt tarp pagrindinės P. Vaičaičio ir Ežero gatvių, atokiau nuo P. Vaičaičio gatvės. Pietų pusėje jas juosia Pentos II upelis. 
miniatiūra|240px|left|Kapinių vartai su data „1939“

Kapinių teritorija yra ištęsta, netaisyklingos trapecijos formos, aptverta medine statinių tvora. Pagrindiniai vartai  trijų angų. Vidurinė anga uždara, su paaukštinta pusapskrite arka ir vainikuota trikampiu frontonu, virš kurio ant žemo postamento yra įrėžti metai „1939“ ir įtvirtintas kryžius.

 Istorija 

Sintautų parapinės kapinės įsteigtos 1798 m. Minima, kad 1837 m. jas juosė pylimas ir nauja statinių tvora. Kapinių vakarinėje dalyje buvo grioviu atskirta kapinių dalis, kurioje laidoti mirę be kunigo palaiminimo ar nuo užkrečiamųjų ligų. Sintautų bažnyčios generalinės vizitacijos akte 1837 m. birželio 27 d. rašoma,Vida Girininkienė. Sintautų kapinės lituanistika.lt jog kapinių būta ir apie bažnyčią, šventoriuje. 1847 m. parapinės kapinės padidintos. Priešais pagrindinius vartus stovėjo koplyčia (neišlikusi).Marija Rupeikienė. Sintautų valsčiaus sakralinių pastatų ir parapijos trobesių architektūraKTU Architektūros ir statybos institutas, psl. 18,19.  Kapinių koplyčioje laikytos pamaldos po 1907 m. bažnyčios gaisro.Sintautų Švč. Mergelės Marijos Ėmimo į dangų parapija vilkaviskiovyskupija.lt Kapinėse buvo daug lietuviškų įrašų, menančių spaudos draudimo laikotarpį. Kapinėse palaidota knygnešių, kitų visuomenės bei kultūros veikėjų. 

 Palaidojimai 

Kapinių šiaurės rytiniame kampe įrengtas Sovietų Sąjungos karių, žuvusių Antrajame pasauliniame kare, memorialas.  Užima 1400 kv. m. Palaidoti 1 183 kariai iš kurių 239 pavardės nėra žinomos. Memorialas atnaujintas 2003 m.

 Signataro Jono Vailokaičio tėvai Petronėlė (1849–1903) ir Motiejus (1839–1916) Vailokaičiai. Ant kapo – marmurinis postamentas su šoninėmis stelomis, marmurinis kryžius su galvanoplastine Nukryžiuotojo figūra, ant atskiro pjedestalo priklaupusios jaunos moters skulptūra.
 Pranas Vaičaitis (1876–1901) – poetas. Antkapinis paminklas susideda iš postamento ir viršutinėje dalyje esančio kryžiaus. Ant paminklo – negilaus reljefo vainiko ir lyros kompozicija, įrašyti poeto žodžiai. 
 Augustinas Vaitiekaitis (1890–1986) – kunigas, kapelionas.
 Juozas Pikčilingis (1926–1991) – kalbininkas, mokslinės lietuvių kalbos stilistikos pradininkas.

 Šaltiniai 

 Nuorodos 

 Sintautų kapinės wikimapia.org

Kategorija:Sintautai
Kategorija:Šakių rajono kapinės